

**MEGHÍVÓ**

A **MAGYAR MOBILTÁRCA SZÖVETSÉG** TISZTELETTEL MEGHÍVJA ÖNT **ZÁRTKÖRŰ KONFERENCIÁJÁRA.**

A konferencia mottója: „**Készen vagyunk***(-e rá?)*”

***Időpont: 2012. június 12. (kedd)***

***Helyszín: Mercure Budapest Buda, Mátyás terem***

***1013 Budapest, Krisztina krt. 41-43.***

A Mobiltárca Szövetség idei évi első konferenciájának témái, körbejárandó kérdései:

* + - * *Hol tart és várhatóan hová jut 12 hónapon belül a hazai mobil NFC-s ökoszisztéma kiépítettsége?*
      * *Milyen szerepek és üzleti folyamatok definiálhatók a hazai mobil NFC-s ökoszisztémában?*
      * *Mit nyernek az ökoszisztéma résztvevői a kimaradókkal szemben?*
      * *Piacépítési stratégiák, avagy mi szükséges a tömeges ügyféligény felkeltéséhez?*
      * *Mikorra várható az NFC képes mobiltelefonok tömeges elterjedése, és hogyan alakul majd az elfogadó helyek száma?*
      * *Hogyan működik majd az ún. „Wallet” a telefonban?*
      * *Mikorra várható az első éles használat, illetve a kereskedelmi célú bevezetés?*

***A rendezvényen csak azok a Meghívottak vehetnek részt, akik 2012. június 7-ig regisztrálnak. A rendezvényen való részvétel ingyenes. A Szövetség fenntartja magának a jogot, hogy túljelentkezés esetén korlátozza a résztvevők számát!***

Részvételére feltétlenül számítunk! Kérjük, jelezze ezt a lenti e-mail címen!

Ha a rendezvénnyel kapcsolatban bármilyen kérdése van, kérjük, az alábbi elérhetőségeken keressen Bennünket!

* Kapcsolattartó: Faludi Orsolya, Mobiltárca Szövetség, Irodavezető
* Tel: +36 (30) 901 88 91
* Email: [orsolya.faludi@mobiltarca.com](mailto:orsolya.faludi@mobiltarca.com)
* Egyéb információk: [www.mobiltarca.com](http://www.mobiltarca.com)

**Üdvözlettel:**

|  |  |  |  |
| --- | --- | --- | --- |
|  | **Pukler Gábor sk.** |  | **Lemák Gábor sk.** |
|  | Mobiltárca Szövetség |  | Mobiltárca Szövetség |
|  | Elnök |  | Főtitkár |
|  |  |  |  |

**PROGRAM**

*(A Mobiltárca Szövetség a programváltozás jogát fenntartja!)*

**9.00 – 9.20 A HAZAI MOBIL NFC-S ÖKOSZISZTÉMA ÉPÜLÉSE**

1. *Hol tart és várhatóan hová jut 12 hónapon belül a hazai mobil NFC-s ökoszisztéma kiépítettsége?*
2. *Hol tartanak a hasonló jellegű összefogások a világ más részein?*
3. *Mit nyernek az ökoszisztéma résztvevői a kimaradókkal szemben?*
4. *Mikorra várható az első éles használat, illetve a kereskedelmi célú bevezetés?*

***Pukler Gábor, Mobiltárca Szövetség Elnöke***

**9.25 – 9.45 NEMZETKÖZI TRENDEK, PILOTOK ÉS TRIAL-EK**

1. *2004 óta létezik a mobil NFC-s szolgáltatások nyújtásának technológiai háttere. Miért nem történt meg eddig a tömeges kereskedelmi célú bevezetés?*
2. *Hol tartanak a nemzetközi szervezetek a szabványosításban és ebből mi látszódik Magyarországon?*

***Vilmos András****,* ***Stolpan Kutatási és Technológiai Egyesület***

**9.50 – 10.35 AZ NFC ÖKOSZISZTÉMA SZEREPLŐI, SZOLGÁLTATÁSOK ÉS TECHNOLÓGIAI ELEMEK**

1. *Kik az ökoszisztéma szereplői és melyek az általuk biztosított szolgáltatások? Kiknek szolgáltathat üzleti előnyöket az NFC?*
2. *Az NFC képes eszközök hogyan kapcsolódhatnak be a szolgáltatási ökoszisztémába és milyen technológiai elemek segítségével?*
3. *A piaci szereplők alkalmazásai hogyan kerülhetnek az NFC képes eszközökre?*
4. *Milyen szerepek és üzleti folyamatok definiálhatók a hazai mobil NFC-s ökoszisztémában?*

***Lisal David, OberthurTechnologies***

10.35 – 11.00 Kávészünet

**11.00 – 11.20 PENETRÁCIÓS VÁRAKOZÁSOK ÉS OPERÁTORI SZEREP AZ ÖKOSZISZTÉMÁBAN**

1. *Mi az operátorok szerepe az új ökoszisztémában?*
2. *Mikorra várható az NFC-s képes mobiltelefonok tömeges elterjedése, és hogyan alakul majd az elfogadóhelyek száma?*
3. *Hogyan működik majd az ún. „Wallet” a telefonban?*
4. *Milyen viszonyban állnak majd az NFC alapú proximity szolgáltatások a remote szolgáltatásokkal?*

***Országh Örs, Magyar Telekom***

**11.25 – 11.45 MOBIL NFC-RE ÉPÜLŐ BANKI SZOLGÁLTATÁSOK**

1. *Mi a bank szerepe az ökoszisztémában?*
2. *Hogyan tud a bank együttműködni a fizetési folyamat új szereplőivel?*
3. *Mitől nyújt(hat) többet a mobiltárca a jelenlegi contactless alapú bankkártyákkal szemben?*

***Forrai Péter, OTP***

**11.50 – 12.10 CERTIFIKÁCIÓS IGÉNYEK**

1. *A mobil NFC ökoszisztémával kapcsolatos certifikációs igények bemutatása. Milyen certifikáció szükségeltetik a TSM (Trusted Service Manager), a kártyakibocsátói, a kártyagyártói, a mobilkészülékek és a Wallet oldaláról?*
2. *Mire kell gondolnia egy banknak egy NFC-s projekt kapcsán? Hogyan néz ki egy NFC-s projekt? Milyen felelőssége van a banknak?*

***Párkányi Péter, Mastercard***

12.10 – 13.00 Ebédszünet

**13.00 – 13.20 ÜGYFÉLÉLMÉNY ÉS ELŐNYÖK A PÉNZTÁRNÁL**

1. *Mi a kereskedő szerepe az ökoszisztémába?*
2. *Milyen előnyöket és ügyfélélményt kínálhat a mobiltárca a pénztárnál? Mitől nyújt többet a mobiltárca, mint a mostani plasztik alapú loyalty megoldások?*
3. *Milyen stratégiát érdemes folytatnia egy kereskedőnek a hazai mobil NFC-s ökoszisztémában?*

***Hovanyecz Norbert, SuperShop***

**13.25-13.45 PIACÉPÍTÉSI STRATÉGIA**

1. *Piacépítési stratégiák, avagy mi szükséges a tömeges ügyféligény felkeltéséhez?*
2. *Hogyan jutunk el a fogyasztóhoz és vesszük rá, hogy a plasztik kártyáit „betegye” a mobiltelefonjába?*
3. *Készen vagyunk-e rá?*

***Lemák Gábor, Mobiltárca Szövetség***

**13.50 – 15.00 Kerekasztal beszélgetés keretében a gyakori kérdések megvitatása**

*Tervezett témák: biztonság, marketing, lakossági edukáció.*

**Háttérinformációk**

A Magyar Mobiltárca Szövetség (röviden: Mobiltárca) 2011 júniusában alakult - eredetileg egyesületi formában - hat szolgáltató, a Magyar Telekom, a Vodafone, a Telenor, az OTP, a Mastercard és a SuperShop összefogásának eredményeképpen. A Mobiltárca az innovatív, mobil NFC technológiára alapuló fizetési megoldások, rendszerek és szolgáltatások hazai elterjedésének előmozdítására, az ezzel kapcsolatos szakmai irányelvek kialakítására és betartatására, a szakmai színvonal biztosítására és folyamatos fejlesztésére, valamint a technológia mögött lévő platform egységesítésére jött létre. A szövetség elkötelezett híve a készpénzkímélő, innovatív megoldások elterjesztésének; vállalva ezzel a lakosság és a lehetséges szerződő partnerek minél teljesebb körű edukációját, a gazdasági fejlődés előmozdítása érdekében a hazai pénzügyi kultúra fejlesztését. A mobil NFC technológia bevezetésének sikere a mobilszolgáltatók és a piac többi szereplőjének együttműködésén alapul.

*Honlap:* [*www.mobiltarca.com*](http://www.mobiltarca.com)